钦定古今图书集成/明伦汇编/人事典/第024卷 > 册府元龟 > 《相论》魏·曹植
## 钦定古今图书集成/明伦汇编/人事典/第024卷 > 册府元龟 > 《相论》魏·曹植

世固有人身瘠而志立，体小而名高者，于圣则否。是
以尧眉八彩，舜目重瞳，禹耳参漏，文王四乳。然则世
亦有四乳者，此则驽马一毛似骥耳。宋臣有公孙吕
者，长七尺，面长三尺，广三寸。若此之状，盖远代而求，
非一世之异也。使形殊于外，道合其中，名震天下，不
亦宜乎？《语》云：“无忧而戚，忧必及之；无庆而欢，乐必随”
之。此心有先动而神有先知，则色有先见也。故扁鹊
见桓公，知其将亡；申叔见巫臣，知其窃妻而逃也。